b'\n_START_ARTICLE_\nSidi bel Abb\xc3\xa8s\n_START_PARAGRAPH_\nSidi bel Abb\xc3\xa8s (arabisk: \xd8\xb3\xd9\x8a\xd8\xaf\xd9\x8a \xd8\xa8\xd9\x84\xd8\xb9\xd8\xa8\xd8\xa7\xd8\xb3) er hovedstaden i provinsen med samme navn i det vestlige Algerie._NEWLINE_Folkemengden i kommunen var p\xc3\xa5 212\xc2\xa0935 innbyggere ved folketellingen i 2008, hvorav 210\xc2\xa0146 bodde i selve byen. Byen vokste opp rundt en fransk milit\xc3\xa6rleir som ble oppf\xc3\xb8rt ved elven M\xc3\xa9kerra i 1843. I lang tid var byen sete for den franske fremmedlegionen som hadde sitt hovedkvarter der til 1962._NEWLINE_Sent i 1890-\xc3\xa5rene hadde byen, da beskrevet som av spansk utseende, en sivil befolkning p\xc3\xa5 ca 30 000 innbyggere. De viktigste bygningene var i det franske milit\xc3\xa6re distrikt Quartier Vienot. Treningssenteret for det moderne algeriske nasjonale akademi ligger i Sidi bel Abb\xc3\xa8s._NEWLINE_I 1930-\xc3\xa5rene ble de gamle bymurene revet. Brede boulevarder og store plasser erstattet de gamle bykvarterene.'